Alaquàs reconeix totes les comunitats educatives del municipi pel seu compromís i esforç per garantir el dret a l'educació durant la pandèmia
15/06/2021

# Alaquàs reconeix totes les comunitats educatives del municipi pel seu compromís i esforç per garantir el dret a l'educació durant la pandèmia

*   15/06/2021
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=19865

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19865%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20reconeix%20totes%20les%20comunitats%20educatives%20del%20municipi%20pel%20seu%20comprom%C3%ADs%20i%20esfor%C3%A7%20per%20garantir%20el%20dret%20a%20l%27educaci%C3%B3%20durant%20la%20pand%C3%A8mia)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19865/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19865/15062021whatsapp_image_2021-06-14_at_14_06_40_Form_4.jpg)](https://www.alaquas.org/ficheros/documentos/2021/2/19865/15062021whatsapp_image_2021-06-14_at_14_06_40_Form_10.jpg "<a href='https://www.alaquas.org/ficheros/documentos/2021/2/19865/15062021whatsapp_image_2021-06-14_at_14_06_40_Form_10.jpg' target=_blank><i class='fa fa-external-link' aria-hidden='true'></i>.Alaquàs reconeix totes les comunitats educatives del municipi pel seu compromís i esforç per garantir el dret a l'educació durant la pandèmia</a>")

L'Ajuntament d'Alaquàs celebra un acte per agrair de manera pública el treball realitzat per totes les comunitats educatives i reconeix també al personal docent, d'administració i serveis que es jubila en aquest curs i a l'alumnat que ha destacat pels seus resultats acadèmics

Alaquàs va celebrar el passat divendres 11 de juny un acte de reconeixement a totes les comunitats educatives d’Alaquàs en agraïment al seu compromís, treball i esforç mostrat durant aquest curs escolar marcat per la pandèmia generada per la Covid-19.

L’acte, amenitzat pel grup musical valencià Marcel el Marcià, es va celebrar al pati del col·legi González Gallarza i va comptar amb la presència de l’Alcalde d’Alaquàs, Toni Saura i la Regidora d’Educació, Marian Espert a més d’una representació de la direcció, del personal docent, de les famílies, de l’alumnat i del personal d’administració i serveis de cada comunitat educativa.

En primer lloc es va realitzar un reconeixement a les comunitats educatives de cada centre: González Gallarza, Bonavista, Ciutat de Cremona, Madre Josefa Campos, Mare de Déu de l’Olivar II, Vila d’Alaquàs, Maestro Sanchis Almiñano, IES Clara Campoamor,  IES Faustí Barberà, Escola Infantil Municipal l’Alqueria, Centre de Formació de Persones Adultes Enric Valor i Universitat Popular d’Alaquàs. Una representació de cada centre va pujar a l’escenari i va ser obsequiada amb un quadre en record d’aquest dia. A continuació, i en nom de totes les comunitats, va prendre la paraula l’alumna Marta Martínez Gil, del col·legi Mare de Déu de l’Olivar, Rosa Valero, en representació de les famílies i Xelo García, directora del col·legi González Gallarza, amfitrió de l’event per haver complit 50 anys en el passat curs.

A continuació es va realitzar un reconeixement al personal docent que es jubila en el periode comprés entre el passat 1 de setembre i el proper 31 d’agost. Van pujar a l’escenari: Amparo Ferrer Guillot i Marisol Martínez Gómez del col·legi Bonavista, Amparo Sahuquillo Hernández del Maestro Sanchis Almiñano, Carmen Navarro Peris i Modest Muñoz Puchol de l’IES Doctor Faustí Barberà, Encarna Torralba Valiente del Madre Josefa Campos i Ana Maria Fuertes Ros del Mare de Déu de l’Olivar II.

L’acte va continuar amb un reconeixement a la inspecció educativa, nexe d’unió i enllaç entre la Conselleria d’Educació i l’escola. Per això, l’Ajuntament va decidir retre homenatge a les dues inspectores que han acompanyat Alaquàs en els darrers cursos escolars, Maria del Carmen Ortí Ferre i Isabel Martínez García. Es va donar les gràcies també a la nova inspectora d’educació, també present en l’acte, Josefa Desamparados López Puchol.

L’últim reconeixement va ser per a l’alumnat de les etapes d’educació primària, secundària i batxillerat dels cursos 2018-2019 i 2019-2020 que han rebut menció honorífica per haver superat cada etapa educativa amb èxit obtenint un resultat extraordinari.

Donades les recomanacions sanitàries, l’acte va estar restringit a una representació de cada comunitat educativa i en ell es van guardar totes les mesures de seguretat necessàries.